# obchodné podmienky k zmluve o združenej dodávke elektriny pre veľkoodberateľov elektriny

## **1.** **Všeobecné ustanovenia**

1.1. Letisková spoločnosť Letisko M. R. Štefánika – Airport Bratislava, a. s. (BTS), 823 11 Bratislava 21, IČO: 35 884 916 Bratislava, zapísaná v Obchodnom registri Okresného súdu Bratislava I, oddiel Sa, vložka číslo 3327/B (ďalej len „dodávateľ elektriny“) je držiteľom povolenia č. 2005E 0024 na distribúciu elektriny a dodávku elektriny na časti vymedzeného územia, vydaného Úradom pre reguláciu sieťových odvetví (ďalej len „ÚRSO“) dňa 19. 07. 2005. Dodávateľ elektriny je zároveň aj prevádzkovateľom miestnej distribučnej sústavy (ďalej len „PDS“). Z uvedeného dôvodu dodávateľ elektriny uplatňuje voči odberateľovi elektriny aj všetky práva a povinnosti, ktorému mu prináležia ako PDS.

1.2. Tieto obchodné podmienky (ďalej len „OP“) podrobnejšie upravujú vzájomné práva a povinnosti medzi dodávateľom elektriny a odberateľom elektriny, ktorý je veľkoodberateľom elektriny, vznikajúce pri združenej dodávke elektriny.

1.3. Tieto OP sú vydané v zmysle § 273 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 251/2012 Z. z. o energetike a o zmene niektorých zákonov (ďalej len „zákono energetike“), zákonom č. 250/2012 Z. z. o regulácii v sieťových odvetviach, prevádzkovým poriadkom PDS a ostatnými súvisiacimi všeobecne záväznými právnymi predpismi.

* 1. Ak sa v zmluve alebo v týchto OP odkazuje na dokumenty, vydané dodávateľom elektriny (napr. prevádzkový poriadok PDS, technické podmienky PDS, Cenník), je pre posúdenie práv a povinností zmluvných strán, vyplývajúcich z týchto dokumentov, rozhodujúce znenie platné v čase uplatnenia práv alebo znenie platné v čase, keď sa má povinnosť tej ktorej zmluvnej strany plniť za predpokladu, že tieto dokumenty nie sú v rozpore s príslušnými všeobecne záväznými právnymi predpismi. V prípade rozporu niektorého dokumentu dodávateľa elektriny so všeobecne záväzným právnym predpisom majú prednosť ustanovenia všeobecne záväzného právneho predpisu.
	2. Tieto OP tvoria neoddeliteľnú súčasť zmluvy o združenej dodávke elektriny (ďalej len „zmluva“), uzatvorenej medzi dodávateľom elektriny a odberateľom elektriny. Zmluvou, ktorá musí mať písomnú formu, sa dodávateľ elektriny zaväzuje zabezpečiť distribúciu elektriny a dodávku elektriny v dohodnutom množstve do odberného miesta oprávneného odberateľa elektriny, vrátane ostatných regulovaných služieb a prevziať zodpovednosť za odchýlku oprávneného odberateľa elektriny ďalej len „združená dodávka elektriny“) a záväzok odberateľa elektriny odobrať a uhradiť dodávateľovi elektriny cenu za dodávku elektriny a s tým spojené služby.
	3. OP sú zverejnené na webovom sídle dodávateľa elektriny [www.bts.aero](http://www.bts.aero) (ďalej len „webové sídlo“).
	4. V prípade rozporu medzi ustanoveniami zmluvy a týmito OP majú prednosť ustanovenia zmluvy, ak nie sú v rozpore so všeobecne záväznými právnymi predpismi.
	5. Dodávateľ elektriny je oprávnený zmeniť OP, prípadne ich nahradiť novými OP najmä, nie však výlučne, ak (i) dôjde k zmene všeobecne záväzných právnych predpisov, ktoré upravujú práva a povinnosti dodávateľa elektriny a odberateľa elektriny alebo (ii) v prípade podstatnej zmeny okolností, ktoré platili v čase ich vzniku. Zmeny OP zverejňuje dodávateľ elektriny na svojom webovom sídle, a to najmenej 30 (slovom: tridsať) dní pred nadobudnutím ich účinnosti. Odberateľ elektriny je povinný oboznámiť sa so zmenou OP.
	6. Ak odberateľ elektriny nesúhlasí so zmenou OP, môže zmluvu vypovedať, a to najneskôr ku dňu nadobudnutia účinnosti zmeny OP (ďalej len „lehota pre výpoveď zmluvy“) doručením písomného oznámenia o výpovedi zmluvy dodávateľovi elektriny, avšak najneskôr 5 (slovom: päť) dní pred plánovaným dňom účinnosti zmeny OP. Odberateľ elektriny je zároveň povinný zabezpečiť, aby ku dňu účinnosti výpovede zmluvy bol ukončený proces zmeny dodávateľa elektriny v zmysle zákona o energetike. Ak odberateľ elektriny nesplní povinnosť podľa predchádzajúcej vety, zmluva zaniká dňom predchádzajúcim dňu zmeny dodávateľa elektriny, o ktorú odberateľ elektriny v súvislosti s touto výpoveďou požiadal.
	7. Výpoveď zmluvy predstavuje pre zmluvné strany výlučný spôsob pre vyslovenie nesúhlasu so zmenou OP. Ak odberateľ elektriny v lehote pre výpoveď zmluvy túto nevypovie, stane sa pre ďalšie obdobie trvania zmluvy záväznou zmena OP, a to odo dňa jej účinnosti; po nadobudnutí účinnosti zmeny OP môže odberateľ elektriny vypovedať zmluvu v zmysle článku 8. ods. 8.2. OP.
	8. Platnosť týchto OP zaniká dňom nadobudnutia právnych účinkov nových OP, ktoré nahradia tieto OP.

**2. Práva a povinnosti zmluvných strán**

2.1.Dodávateľ elektriny sa zaväzuje na základe zmluvy

1. dodávať elektrinu formou opakovaného dodania do odberného miesta alebo odberných miest odberateľa elektriny uvedeného (-ných) v zmluve, v dohodnutom množstve, čase, kvalite a za podmienok stanovených všeobecne záväznými právnymi predpismi, zmluvou a týmito OP,
2. prevziať za odberateľa elektriny zodpovednosť za odchýlku za odberné miesto alebo odberné miesta odberateľa elektriny voči zúčtovateľovi odchýlok,
3. zabezpečiť pre odberateľa elektriny distribúciu elektriny a ostatné distribučné služby PDS.
	1. Dodávateľ elektriny má právo odmietnuť uzatvorenie zmluvy, ak má odberateľ elektriny voči dodávateľovi elektriny neuhradené peňažné záväzky z akejkoľvek, aj neukončenej zmluvy.
	2. Odberateľ elektriny sa zaväzuje na základe zmluvy odoberať od dodávateľa elektriny elektrinu za podmienok dohodnutých v zmluve (vrátane týchto OP) a v súlade s technickými podmienkami pripojenia PDS a za združenú dodávku elektriny riadne a včas zaplatiť dodávateľovi elektriny cenu podľa podmienok stanovených v zmluve (vrátane týchto OP) a v súlade s príslušnými všeobecne záväznými právnymi predpismi.
	3. Združená dodávka elektriny sa uskutoční iba na základe platne uzatvorenej zmluvy, v opačnom prípade sa odber elektriny považuje za neoprávnený odber v zmysle § 46 ods. 1 písm. a) bod 2 zákona o energetike.
	4. Dodávka elektriny je splnená prechodom elektriny určeným meradlom. Za dodané množstvo elektriny sa považujú hodnoty podľa údajov určeného meradla, ktoré má k dispozícii PDS.
	5. Distribúcia elektriny sa uskutočňuje v súlade s platnými všeobecne záväznými právnymi predpismi, prevádzkovým poriadkom PDS a v kvalite podľa technických podmienok prístupu a pripojenia do sústavy PDS.
	6. Odberateľ elektriny je povinný riadiť sa prevádzkovým poriadkom PDS, technickými podmienkami distribučnej sústavy v zmysle vyhlášky Ministerstva hospodárstva Slovenskej republiky č. 271/2012 Z. z., ktorou sa ustanovujú podrobnosti o rozsahu technických podmienok prístupu a pripojenia do sústavy a siete a pravidlá prevádzkovania sústavy a siete, a dodržiavať podmienky pripojenia k distribučnej sústave.
	7. Dodávateľ elektriny je povinný vykonávať združenú dodávku elektriny odberateľovi elektriny v súlade so zmluvou, iba ak je odberné miesto odberateľa elektriny pripojené k distribučnej sústave PDS.
	8. Kvalita združenej dodávky elektriny nemusí byť dodržaná, ak:
4. ide o stav núdze v elektroenergetike alebo sú vykonávané činnosti bezprostredne zamedzujúce jeho vzniku alebo ide o živelnú udalosť,
5. vzniknú alebo sa odstraňujú havárie a poruchy na energetických zariadeniach,
6. odberateľ elektriny porušuje ustanovenia zákona o energetike a iných príslušných všeobecne záväzných právnych predpisov.
	1. Odberateľ elektriny je povinný:
7. z dôvodu prenesenia zodpovednosti za odchýlku na dodávateľa elektriny nebyť po dobu účinnosti zmluvy účastníkom iného zmluvného vzťahu s iným dodávateľom elektriny a v predmetnom odbernom mieste, resp. v predmetných odberných miestach od neho odoberať elektrinu; porušenie tejto povinnosti sa považuje za podstatné porušenie zmluvy, ktoré oprávňuje dodávateľa elektriny odstúpiť od zmluvy podľa článku 8. ods. 8.5. písm. g) týchto OP,
8. pri odbere elektriny podľa zmluvy mať platne uzavretú zmluvu o pripojení odberného miesta odberateľa elektriny do distribučnej sústavy, ktoré musí spĺňať technické podmienky a obchodné podmienky pripojenia k distribučnej sústave podľa prevádzkového poriadku PDS,
9. poskytnúť dodávateľovi elektriny údaje potrebné pre uzatvorenie zmluvy a ďalšie údaje, ktoré je dodávateľ elektriny ako PDS, oprávnený požadovať od odberateľa elektriny. Odberateľ elektriny je pri uzatvorení zmluvy povinný na požiadanie poskytnúť dodávateľovi elektriny najmä doklady obsahujúce jeho základné identifikačné údaje (napr. výpis z obchodného registra, nie starší ako tri mesiace, živnostenský list) a preukázať užívacie právo k nehnuteľnosti, do ktorej sa bude uskutočňovať združená dodávka elektriny, prípadne preukázať súhlas vlastníka dotknutej nehnuteľnosti s užívaním; odberateľ elektriny nie je povinný preukázať užívacie právo k nehnuteľnosti alebo súhlas vlastníka nehnuteľnosti s užívaním, ak vlastníkom nehnuteľnosti, do ktorej sa má vykonávať združená dodávka elektriny, je dodávateľ elektriny a má s odberateľom elektriny uzatvorenú nájomnú zmluvu k predmetnej nehnuteľnosti,
10. oznámiť dodávateľovi elektriny zmenu údajov uvedených v zmluve, a to bez zbytočného odkladu najneskôr do 5 (slovom: piatich) dní odo dňa ich zmeny; porušenie tejto povinnosti sa považuje za podstatné porušenie zmluvy a oprávňuje dodávateľa elektriny odstúpiť od zmluvy v zmysle článku 8 bod 8.5. písm. g) týchto OP,
11. udržiavať odberné zariadenie v zodpovedajúcom technickom stave, starať sa o určené meradlo tak, aby nedošlo k jeho poškodeniu alebo odcudzeniu a sledovať jeho riadny chod; všetky vady na meracom zariadení, vrátane porušenia zaistenia proti neoprávnenej manipulácii, ktoré odberateľ elektriny zistí, ohlási bezodkladne PDS,
12. umožniť PDS inštaláciu meracích zariadení a prístup k meraciemu zariadeniu za účelom vykonania kontroly, odpočtu, údržby, výmeny alebo odobratia meracieho zariadenia,
13. uhradiť dodávateľovi elektriny náklady spojené so zasielaním výziev a upomienok k splneniu povinnosti odberateľa elektriny zo zmluvy, ako aj náklady spojené so začiatkom prerušenia, prerušením, obnovením alebo ukončením dodávky elektriny v prípadoch podľa článku 7. týchto OP vo výške uvedenej v Cenníku služieb PDS.
	1. Dodávateľ elektriny je povinný uhradiť odberateľovi elektriny kompenzáciu za nedodržanie dohodnutej kvality dodaného elektriny a s dodávkou súvisiacich služieb spôsobom, vo výške a za podmienok uvedených v štandardoch kvality;[[1]](#footnote-1)) ak bude dodávateľ elektriny uhrádzať kompenzačnú platbu odberateľovi elektriny podľa osobitných predpisov, kompenzačná platba sa považuje za uhradenú dňom odpísania peňažných prostriedkov z účtu dodávateľa elektriny pri bezhotovostnom prevode z účtu alebo dňom odoslania súboru platieb Slovenskej pošte pri platbe v hotovosti prostredníctvom poštového peňažného poukazu. Uhradenie kompenzačnej platby nie je podmienené predchádzajúcim podaním žiadosti o jej vyplatenie.
	2. Odberateľ elektriny má právo zmeniť dodávateľa elektriny. Pôvodný dodávateľ elektriny môže vzniesť námietku proti zmene dodávateľa elektriny pre príslušné odberné miesto, špecifikované v zmluve, prevádzkovateľovi sústavy do 10 (slovom: desiatich) dní pred požadovaným dňom vykonania zmeny dodávateľa elektriny, avšak nie skôr ako 15 (slovom: pätnásť) dní pred požadovaným dňom vykonania zmeny dodávateľa elektriny, a to výlučne z dôvodu neukončenia zmluvy. Pri zmene dodávateľa elektriny sa postupuje v zmysle príslušných ustanovení zákona o energetike a prevádzkového poriadku PDS.

## **3. Meranie spotreby elektriny a odpočet spotreby**

**3.1. Merané odbery**

* + 1. Odpočet všetkých určených meradiel, ako aj poskytnutie hodnôt určených meradiel, vykoná PDS v súlade so zákonom o energetike, prevádzkovým poriadkom a príslušnými všeobecne záväznými právnymi predpismi. Odpočet určených meradiel vykoná PDS 1-krát (slovom: jedenkrát) mesačne.
		2. V prípade požiadaviek odberateľa elektriny na zabezpečenie nadštandardného odpočtu (napr. odpočet v skrátenom intervale, odpočet v inom termíne ako stanovil PDS) náklady na realizáciu nadštandardného odpočtu hradí žiadateľ a sú spoplatnené podľa platného Cenníka služieb PDS.
		3. Montáž alebo výmenu určeného meradla zabezpečuje na vlastné náklady PDS po splnení ním stanovených technických podmienok pre meranie elektriny, ktorých súčasťou je aj určenie typu určeného meradla podľa podmienok odberu a jeho umiestenia tak, aby bolo prístupné aj v čase neprítomnosti odberateľa elektriny.
		4. PDS je oprávnený zabezpečiť proti neoprávnenej manipulácii elektrickú prípojku a odberné elektrické zariadenie až po určené meradlo. Akýkoľvek zásah do určeného meradla a obvodov určeného meradla v rozpore so zákonom č. 142/2000 Z. z. o metrológii a o zmene a doplnení niektorých zákonov v znení neskorších predpisov (ďalej len „zákon o metrológii“), je zakázaný.
		5. Pripojenie podružných meracích, kontrolných, signalizačných a regulačných zariadení, napojených na meracie zariadenie PDS alebo k príslušnému meraciemu transformátoru, je možné len so súhlasom PDS. Predmetné zariadenia pripája PDS na náklady odberateľa elektriny.
		6. PDS je oprávnený kedykoľvek uskutočniť kontrolu určeného meradla u odberateľa elektriny, vrátane inštalácie, za účelom zistenia, či sa odber elektriny uskutočňuje v zhode s technickými normami, PDS určenými technickými podmienkami, týkajúcimi sa miesta, spôsobu, termínu pripojenia do distribučnej sústavy a údajmi, uvedenými v technických podmienkach PDS a zmluve o pripojení do distribučnej sústavy.
		7. PDS je oprávnený nahradiť určené meradlo iným meradlom, ak
1. PDS zistí na určenom meradle poruchu, ktorá spôsobuje nepresnosť meradla, príp. nefunkčnosť meradla, alebo meradlo stratilo požadované metrologické vlastnosti a už nespĺňa zákonné metrologické požiadavky,
2. odberateľ elektriny požiada o preskúšanie určeného meradla,
3. si výmenu určeného meradla vyžaduje zmena zmluvných podmienok.
	* 1. PDS je povinný plánovanú výmenu určeného meradla oznámiť koncovému odberateľovi elektriny najneskôr 15 (slovom: pätnásť) dní pred uskutočnením výmeny, a to písomne, zaslaním oznámenia o výmene určeného meradla na kontaktné miesto podľa príslušného ustanovenia zmluvy; pri neplánovanej výmene určeného meradla oznámi PDS odberateľovi elektriny termín výmeny bezodkladne.
		2. Pri výmene určeného meradla je PDS povinný informovať odberateľa elektriny o stave odobratého množstva elektriny a zároveň je povinný oznámiť stav určeného meradla pred výmenou a stav nového meradla po výmene.
		3. Ak sa odberateľ elektriny nezúčastní výmeny určeného meradla, je PDS povinný písomne informovať odberateľa elektriny o výmene, stave určeného meradla pred výmenou a stave nového určeného meradla po výmene a uskladniť demontované určené meradlo minimálne po dobu 60 dní za účelom umožnenia kontroly stavu určeného meradla zo strany odberateľa elektriny.
		4. Ak na určenom meradle vznikne taká porucha, že nemožno určiť množstvo odobratej elektriny, toto množstvo sa určí podľa výšky spotreby v predchádzajúcom porovnateľnom období (v rovnakých mesiacoch pred rokom z dôvodu porovnateľných poveternostných a teplotných podmienok), v ktorom bola spotreba meraná správne. Ak spotrebu nemožno takto určiť, respektíve došlo  preukázateľne k výkonovým zmenám na odbernom zariadení, určí sa množstvo odobratej elektriny dodatočne podľa výšky spotreby v nasledujúcom období alebo dohodou medzi odberateľom elektriny a PDS.
		5. Ak má odberateľ elektriny pochybnosti o správnosti merania údajov určeným meradlom alebo zistí na určenom meradle chybu, má právo požiadať PDS o preskúšanie určeného meradla doručením písomnej žiadosti o preskúšanie určeného meradla. PDS je povinný na základe písomnej žiadosti odberateľa elektriny do 30 (slovom: tridsiatich) dní od jej doručenia, zabezpečiť preskúšanie určeného meradla. Počas preskúšania určeného meradla PDS zabezpečí náhradné určené meradlo.
		O výsledku skúšky je PDS povinný odberateľa elektriny písomne informovať do 5 (slovom: piatich) pracovných dní po obdržaní výsledku skúšky. Skúška sa vykoná podľa príslušnej technickej normy. V prípade zistenia chyby na určenom meradle, ktorá presahuje chybu povolenú zákonom o metrológii, uhrádza náklady spojené s jeho preskúšaním a výmenou PDS. Ak na určenom meradle neboli zistené chyby, ktoré presahujú chybu povolenú podľa zákona o metrológii, uhrádza náklady spojené s jeho preskúšaním odberateľ elektriny.
		6. Úmyselné znemožnenie prístupu k meradlu sa považuje za podstatné porušenie zmluvy podľa článku 8. ods. 8.5. písm. g) týchto OP.
	1. **Nemerané odbery**

Nemeraný odber je odber elektriny s minimálnou ustálenou spotrebou, kde nie je technicko-ekonomicky možné odber riadne odčítať a merať meracím zariadením PDS a celkový inštalovaný výkon v odbernom mieste nepresiahne 1000 W, napr.:

1. domové čísla,
2. dopravná signalizácia a svetelné značky,
3. spoločné antény,
4. telefónne automaty,
5. televízne vykrývače,
6. zabezpečovacie zariadenia železníc,
7. automat na cestovné lístky,
8. vysielače, prijímače mobilných operátorov,
9. signalizačné osvetlenie výškových budov, stavieb a stožiarov,
10. iné podobné odbery s veľmi nízkou minimálnou ustálenou spotrebou,

 alebo odbery s občasnou prevádzkou, napr.

1. hlásiče polície,
2. poplachové sirény,
3. iné výstražné a signalizačné zariadenia, kde odber elektriny je nepatrný a prevádzka výnimočná.

## **4. Cena za dodávku elektriny, platobné a fakturačné podmienky**

## **4.1. Všeobecné ustanovenia**

* + 1. Dodávateľ elektriny fakturuje dodané množstvo elektriny na základe skutočne nameraných údajov o dodávke elektriny a distribúcii elektriny alebo na základe údajov získaných spôsobom uvedeným v prevádzkovom poriadku PDS.
		2. Cena za dodávku elektriny sa odberateľovi elektriny účtuje vo výške, určenej v zmluve. Tarifa za prístup do distribučnej sústavy a distribúciu elektriny (ďalej len „**tarifa**“) sa odberateľovi elektriny účtuje v súlade s platným cenovým rozhodnutím ÚRSO.
		3. V prípade zmeny cenového rozhodnutia alebo pri vydaní nového cenového rozhodnutia, ktorým ÚRSO schválilo alebo určilo dodávateľovi elektriny tarifu, je dodávateľ elektriny oprávnený jednostranným právnym úkonom zmeniť výšku ceny za združenú dodávku elektriny a upraviť výšku preddavkových platieb. Zmenu tarify dodávateľ elektriny zverejní na svojom webovom sídle najmenej 30 (slovom: tridsať) dní pred nadobudnutím účinnosti zmeny tarify; ak z objektívnych dôvodov, nezavinených dodávateľom elektriny (napr. neskoré vydanie príslušného cenového rozhodnutia úradom) nie je možné túto lehotu dodržať, dodávateľ elektriny zverejní zmenu výšky tarify bezodkladne po doručení príslušného cenového rozhodnutia, najneskôr však do 3 (slovom: troch) pracovných dní od jeho doručenia. Odberateľ elektriny je povinný sa so zmenou výšky tarify oboznámiť. Novú výšku preddavkových platieb dodávateľ elektriny oznámi odberateľovi elektriny spolu s najbližšou faktúrou za združenú dodávku elektriny.
		4. Ak odberateľ elektriny nesúhlasí so zmenou výšky tarify, môže zmluvu vypovedať, a to najneskôr ku dňu nadobudnutia účinnosti zmeny tarify (ďalej len „lehota pre výpoveď zmluvy“) doručením písomného oznámenia o výpovedi zmluvy dodávateľovi elektriny, avšak najneskôr 5 (slovom: päť) dní pred plánovaným dňom účinnosti zmeny tarify. Odberateľ elektriny je zároveň povinný zabezpečiť, aby ku dňu účinnosti výpovede zmluvy bol ukončený proces zmeny dodávateľa elektriny v zmysle zákona o energetike. Ak odberateľ elektriny nesplní povinnosť podľa predchádzajúcej vety, zmluva zaniká dňom predchádzajúcim dňu zmeny dodávateľa elektriny, o ktorú odberateľ elektriny v súvislosti s touto výpoveďou požiadal.
		5. Výpoveď zmluvy predstavuje pre zmluvné strany výlučný spôsob pre vyslovenie nesúhlasu so zmenou tarify. Za obdobie odo dňa účinnosti zmeny výšky tarify do dňa skončenia zmluvy, je odberateľ elektriny povinný uhradiť dodávateľovi elektriny tarifu v zmenenej (upravenej) výške. Ak odberateľ elektriny v lehote pre výpoveď zmluvy túto nevypovie, stane sa pre ďalšie obdobie trvania zmluvy záväznou zmena výšky tarify.
		6. Odberateľ elektriny je povinný uhradiť dodávateľovi elektriny spolu s cenou za plnenia podľa zmluvy aj ďalšie platby, resp. poplatky súvisiace s predmetom zmluvy, ak svojím konaním, resp. nekonaním vyvolal ich vznik.
		7. K cenám bude pri fakturácii pripočítaná daň z pridanej hodnoty v súlade so zákonom
		č. 222/2004 Z. z. o dani z pridanej hodnoty v znení neskorších predpisov. Zároveň bude fakturovaná spotrebná daň v zmysle zákona 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov a odvod do Národného jadrového fondu v zmysle nariadenia vlády Slovenskej republiky č. 426/2010 Z. z., ktorým sa ustanovujú podrobnosti o výške odvodu z dodanej elektriny koncovým odberateľom a spôsobe jeho výberu pre Národný jadrový fond na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi.
		8. Odberateľ elektriny je povinný vždy do 10. dňa mesiaca, v ktorom sa uskutočňuje dodávka elektriny, uhradiť dodávateľovi elektriny mesačnú preddavkovú platbu za dodávku elektriny, vo výške určenej v rozpise preddavkových platieb, ktorý dodávateľ elektriny odberateľovi elektriny doručí prvýkrát po uzatvorení zmluvy a následne vždy pre ďalší rok trvania zmluvy; povinnosť uhrádzať preddavkové platby za dodávku elektriny sa nevzťahuje na odberateľa elektriny, ktorý
1. je novým odberateľom bez histórie odberu,
2. v príslušnom kalendárnom roku nespĺňa zákonom o regulácii stanovenú podmienku pre zaradenie do kategórie malý podnik (pre zaradenie odberateľa elektriny do kategórie malý podnik sa v príslušnom kalendárnom roku t posudzuje jeho spotreba elektriny na všetkých odberných miestach za rok t-2, pričom spotreba elektriny je najviac 30 000 kWh),
3. je veľkoodberateľom elektriny a jeho predpokladaná ročná platba za združenú dodávku elektriny, odhadovaná na základe zmluvne dohodnutého množstva elektriny, nepresiahne 5000,- Eur vrátane.
	* 1. Dodávateľ elektriny najskôr 1. (slovom: prvý) deň kalendárneho mesiaca nasledujúceho po mesiaci, v ktorom sa uskutočnila dodávka elektriny, vyhotoví vyúčtovaciu faktúru za združenú dodávku elektriny na základe odpočtu určeného meradla podľa článku 3 ods. 3.1. týchto OP. Ak ide o odberateľa elektriny, na ktorého sa v zmysle bodu 4.1.8. týchto OP vzťahuje povinnosť platiť preddavkové platby za združenú dodávku elektriny, vo vyúčtovacej faktúre sa uvedie rozdiel medzi preddavkovou platbou určenou na základe predpokladaného odberu elektriny a cenou za skutočné množstvo odobratej elektriny. Výsledkom zúčtovania môže byť buď preplatok alebo nedoplatok. Vzniknutý nedoplatok alebo vyúčtovaciu faktúru, ak ide o odberateľa, ktorý v zmysle bodu 4.1.8. týchto OP nemá povinnosť uhrádzať preddavkové platby, je odberateľ elektriny povinný uhradiť v lehote 14 (slovom: štrnásť) dní odo dňa doručenia vyúčtovacej faktúry, ak sa zmluvné strany nedohodnú inak. Ak bude výsledkom zúčtovania preplatok, dodávateľ elektriny vráti tento preplatok odberateľovi elektriny poukázaním príslušnej sumy na bankový účet odberateľa elektriny, uvedený v zmluve alebo poštovou poukážkou, a to do 30 (slovom: tridsiatich) dní odo dňa doručenia vyúčtovacej faktúry odberateľovi elektriny.
		2. Vystavenú vyúčtovaciu faktúru dodávateľ elektriny doručí odberateľovi elektriny elektronicky vo formáte PDF na e-mailovú adresu, určenú odberateľom elektriny pre tieto účely v zmluve; odberateľ elektriny podpisom zmluvy vyjadruje svoj výslovný súhlas s elektronickým doručovaním faktúr v zmysle § 71 ods. 1 písm. b) zákona o DPH.
		3. Elektronická faktúra spĺňa všetky náležitosti faktúry v zmysle § 74 zákona o DPH a považuje za daňový doklad, teda je plnohodnotnou náhradou faktúry v papierovej forme.
		4. Elektronická faktúra sa považuje za doručenú okamihom odoslania e-mailovej správy zo strany dodávateľa elektriny na elektronickú adresu odberateľa elektriny.
		5. Zaslanie tej istej elektronickej faktúry bude dodávateľ elektriny opakovať najviac 3 - krát. Ak ani po opakovaných pokusoch nebude možné z dôvodov na strane odberateľa elektriny zaslať niektorú elektronickú faktúru na poslednú známu e-mailovú adresu, zašle dodávateľ elektriny odberateľovi elektriny faktúru poštou, pričom ho zároveň upovedomí o nemožnosti zaslať faktúru elektronicky a vyzve ho na odstránenie vzniknutého nedostatku, prípadne na oznámenie novej
		e-mailovej adresy. V prípade pretrvávajúcich problémov s odosielaním elektronickej faktúry na strane odberateľa elektriny sa zmluvné strany zaväzujú rokovať o ďalšom spôsobe zasielania faktúr tak, aby sa dospelo k vzájomnej dohode vyhovujúcej obom zmluvným stranám.
		6. Dodávateľ elektriny nezodpovedá za poškodenie údajov alebo neúplné údaje, ak poškodenie alebo neúplnosť údajov boli spôsobené poruchou na komunikačnej trase pri použití Internetu. Dodávateľ elektriny ďalej nezodpovedá za škody vzniknuté z dôvodu nekvalitného alebo nedostatočného pripojenia odberateľa elektriny do siete Internet, z dôvodu porúch vzniknutých na komunikačnej trase k odberateľovi elektriny alebo z iných dôvodov, pre ktoré sa odberateľovi elektriny nepodarilo nadviazať príslušné spojenie alebo prístup k Internetu.
		7. Odberateľ elektriny je oprávnený vrátiť vyúčtovaciu faktúru pred uplynutím lehoty jej splatnosti bez zaplatenia, len ak neobsahuje niektorú z náležitostí, ustanovenú všeobecne záväzným právnym predpisom alebo označenie banky a čísla účtu dodávateľa, pričom musí uviesť dôvod vrátenia. V takom prípade plynie nová lehota splatnosti odo dňa doručenia opravenej faktúry odberateľovi elektriny.
		8. Ak elektronické doručovanie faktúr nie je možné z dôvodov na strane odberateľa elektriny (napr. z technických dôvodov, rozhodnutie vedúcich orgánov spoločnosti a pod.), doručí dodávateľ elektriny odberateľovi elektriny vyúčtovaciu faktúru poštou na adresu uvedenú v zmluve; v zmluve sa súčasne uvedie, že elektronické doručovanie faktúr sa neuplatňuje. V takom prípade sa na odberateľa elektriny ustanovenia bodu 4.1.10. až 4.1.14 tohto článku OP nevzťahujú. Lehota splatnosti tejto faktúry je 14 (slovom: štrnásť) dní od jej doručenia; pri doručovaní faktúry poštou sa postupuje podľa článku 9. ods. 9.3. bod 9.3.3. a 9.3.4. týchto OP.

4.1.17. Ak je odberateľ elektriny v omeškaní s úhradou vyúčtovacej faktúry, má dodávateľ elektriny nárok na úrok z omeškania vo výške 0,05 % z dlžnej sumy za každý deň omeškania. Zároveň dodávateľ elektriny ako veriteľ oznámi odberateľovi elektriny ako dlžníkovi toto omeškanie formou výzvy (upomienky). Úrok z omeškania je odberateľ elektriny povinný zaplatiť na bankový účet dodávateľa elektriny, uvedený v záhlaví zmluvy, do 14 (slovom: štrnástich) dní od doručenia vyúčtovacej faktúry na úroky z omeškania (ďalej len „penalizačná faktúra“); ustanovenie ods. 4.2. bod 4.2.2. tohto článku OP platí pre tento prípad rovnako. Ak odberateľ elektriny nesplní finančný záväzok ani v dodatočnej lehote, určenej v písomnej výzve (upomienke), má dodávateľ elektriny právo

1. obmedziť alebo prerušiť distribúciu elektriny a dodávku elektriny v zmysle článku 7. ods. 7.1 písm. a) týchto OP alebo
2. okamžite odstúpiť zmluvy v zmysle článku 8. ods. 8.5. písm. a) týchto OP.
	* 1. Ak sa na základe preverenia reklamácie odberateľa elektriny, podanej v zmysle článku 5. týchto OP, proti výške platieb fakturovaných zo strany dodávateľa elektriny, zistí kladný zvyšok bude dodávateľ elektriny postupovať v súlade s bodom 4.2.6. tohto článku OP.
	1. **Osobitné ustanovenia k peňažným záväzkom**
		1. Platby za služby poskytované dodávateľom sa vykonávajú najmä bezhotovostne v eurách, v peňažných ústavoch pôsobiacich na území štátov združených v SEPA. Odlišný spôsob platenia môže byť dohodnutý v zmluve.
		2. Za deň úhrady sa rozumie dátum pripísania celkovej príslušnej platby na účet dodávateľa elektriny. Peňažné záväzky vyplývajúce zo zmluvy sa považujú za splnené v ten deň, kedy bola suma, odpovedajúca príslušnému peňažnému záväzku, pripísaná na účet oprávneného príjemcu. Ak je v tejto zmluve uvedený účet, na ktorý sa má plniť dodávateľovi elektriny, iný ako je účet, uvedený na faktúre ním vystavenej, odberateľ elektriny môže plniť aj na účet, uvedený na takejto faktúre. Ak dlžná suma alebo jej časť bola pripísaná na iný účet dodávateľa elektriny ako je účet, určený na úhradu v tejto zmluve alebo na ním vystavenej faktúre, peňažný záväzok odberateľa elektriny sa považuje za uhradený dňom pripísania dlžnej sumy aj na takýto iný účet. Dodávateľ elektriny má však v takom prípade voči odberateľovi elektriny nárok na náhradu skutočných nákladov, spojených s predisponovaním príslušnej sumy na účet, na ktorý bol odberateľ elektriny povinný príslušný peňažný záväzok splniť pôvodne v zmysle zmluvy, resp. podľa faktúry.
		3. Ak sa odberateľ elektriny dostane do omeškania so splnením pohľadávok dodávateľa podľa zmluvy, má dodávateľ elektriny nárok požadovať okrem úroku z omeškania podľa ods. 4.1. bod 4.1.17 tohto článku OP aj zmluvnú pokutu vo výške 0,05 % z dlžnej sumy, a to za každý, čo aj začatý deň omeškania, počnúc začiatkom omeškania, avšak to len za predpokladu, že odberateľ elektriny neuhradí príslušný záväzok ani na základe a v lehote, uvedenej vo výzve (upomienke) dodávateľa elektriny; nárok na náhradu škody, čo aj v rozsahu prevyšujúcom výšku zmluvnej pokuty tým nie je dotknutý.
		4. Odchylne od ustanovenia § 330 ods. 1 a 2 Obchodného zákonníka sa zmluvné strany dohodli, že ak má dodávateľovi elektriny ako veriteľovi odberateľ elektriny ako dlžník splniť niekoľko peňažných záväzkov a poskytnuté plnenie nestačí na splnenie všetkých záväzkov, je splnený záväzok, určený pri plnení dlžníkom tak, že ako identifikátor (variabilný symbol) uvedie číslo faktúry, ktorú mieni uhradiť (tzv. identifikované plnenie). Ak odberateľ elektriny ako dlžník neurčí, ktorý z viacerých peňažných záväzkov plní (tzv. neidentifikované plnenie), je splnený záväzok najskôr splatný, konkrétne jeho istina; to znamená, že dodávateľ elektriny ako veriteľ nebude povinný prednostne započítavať/priraďovať prijaté a neidentifikované plnenia na úroky z omeškania. Prípadné úroky z omeškania bude dodávateľ elektriny ako veriteľ uplatňovať penalizačnou faktúrou.
		5. Odberateľ elektriny si je vedomý skutočnosti, že omeškaním s úhradou splatných pohľadávok vzniká dodávateľovi elektriny aj zákonný nárok na paušálnu náhradu nákladov spojených s uplatnením pohľadávky (-ok) vo výške ustanovenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
		6. Zmluvné strany sa dohodli, že ak dodávateľ elektriny zistí, že odberateľ elektriny plnil viac ako bol povinný v zmysle zmluvy (preplatok), a ak ku dňu skončenia zmluvy dodávateľ elektriny neeviduje voči odberateľovi elektriny žiadne pohľadávky, vzniknuté z akékoľvek právneho dôvodu, zaväzuje sa preplatok previesť na účet odberateľa elektriny, a to do 30 (slovom: tridsiatich) dní od skončenia zmluvy.
		7. Ak pre porušenie niektorej zo zmluvných alebo zákonných povinností odberateľa elektriny vznikne dodávateľovi elektriny škoda, bude ju dodávateľ elektriny uplatňovať voči odberateľovi elektriny v zmysle ust. § 373 a nasl. Obchodného zákonníka.
		8. S ohľadom na ust. § 401 Obchodného zákonníka odberateľ elektriny ako dlžník vyhlasuje, že pohľadávky, ktoré vzniknú na základe alebo v súvislosti so zmluvou, sa voči nemu premlčujú v 10-ročnej premlčacej dobe.

## **5. Reklamácie**

5.1. Reklamácia je písomné podanie odberateľa elektriny adresované dodávateľovi elektriny, ktorým sa odberateľ elektriny domáha najmä zodpovednosti dodávateľa elektriny za nekvalitne poskytnuté služby, pričom takýto stav trvá v čase uplatnenia reklamácie a zároveň odberateľ elektriny požaduje od dodávateľa elektriny nápravu alebo náhradu za nekvalitné zabezpečenie dodávky a distribúcie elektriny do odberného miesta odberateľa elektriny (ďalej len ako „služby“). Účelom reklamácie je predovšetkým dosiahnuť, aby boli odstránené zistené nedostatky.

5.2. Odberateľ elektriny má právo reklamovať najmä

2.1 kvalitu poskytnutej služby,

2.2 odpočet určeného meradla,

2.3 fakturáciu poskytnutej služby,

2.4 prerušenie alebo obmedzenie služieb alebo iné zistené chyby súvisiace s poskytovaním služby dodávateľa elektriny (ďalej len „**predmet reklamácie**“).

5.3. Odberateľ elektriny môže reklamáciu uplatniť

5.3.1 písomne u dodávateľa elektriny na korešpondenčnej adrese,

5.3.2 elektronicky na e-mailovej adrese energie@bts.aero,

5.3.3 osobne na kontaktných miestach dodávateľa elektriny, pričom o podaní reklamácie musí byť vyhotovený záznam.

5.4. Podanie, ktorým odberateľ elektriny uplatní svoje právo na reklamáciu, musí čitateľne obsahovať

5.4.1 identifikáciu odberateľa elektriny

a) meno a priezvisko alebo obchodné meno,

b) trvalé bydlisko, vrátane PSČ alebo sídlo a IČO,

c) zákaznícke číslo resp. číslo zmluvy.

5.4.2 presný popis s odôvodnením reklamácie, spolu s prípadnou dokumentáciou a ďalšími podstatnými skutočnosťami dôležitými pre posúdenie reklamácie,

5.4.3 identifikačné údaje týkajúce sa predmetu reklamácie,

5.4.4 identifikačné údaje reklamovanej faktúry, spolu s variabilným symbolom, ktorej sa týka,

5.4.5 podpis odberateľa elektriny alebo osoby oprávnenej konať za odberateľa elektriny, ak nejde o reklamáciu prostredníctvom elektronickej komunikácie.

5.5. Ak reklamácia neobsahuje vyššie uvedené náležitosti a dodávateľ elektriny nevie identifikovať odberateľa elektriny, je povinný ho vyzvať na doplnenie reklamácie o potrebné údaje s určením lehoty, ktorá nesmie byť kratšia ako 10 (slovom: desať) dní od doručenia výzvy. Ak odberateľ elektriny reklamáciu nedoplní, bude sa považovať za neoprávnenú. Ak odberateľ elektriny reklamáciu doplní, predlžuje sa lehota na vybavenie reklamácie o dobu, kým odberateľ elektriny poskytne potrebné informácie.

5.6. Ak odberateľ elektriny počas riešenia reklamácie dodávateľom elektriny oznámi dodávateľovi elektriny nové skutočnosti, tieto novo uplatňované nároky budú považované za novú reklamáciu.

5.7. Reklamácia adresovaná na meno zamestnanca dodávateľa elektriny sa považuje za reklamáciu podanú dodávateľovi elektriny.

5.8. Reklamácia musí byť uplatnená bez zbytočného odkladu po zistení nedostatkov.

5.9. Za deň uplatnenia reklamácie sa považuje

* + 1. pri osobnom doručení – dátum pečiatky o potvrdení prijatia reklamácie,
		2. pri poštových zásielkach – dátum doručenia reklamácie dodávateľovi plynu podľa pečiatky došlej pošty,
		3. pri doručení elektronickou poštou – deň uvedený na e-mailovej správe.

5. 10. Dodávateľ elektriny pri uplatnení reklamácie vydá odberateľovi elektriny potvrdenie. Ak je reklamácia uplatnená prostredníctvom e-mailu alebo faxom, dodávateľ elektriny doručí potvrdenie o uplatnení reklamácie odberateľovi elektriny ihneď; ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie; potvrdenie o uplatnení reklamácie sa nemusí doručovať, ak odberateľ elektriny má možnosť preukázať uplatnenie reklamácie iným spôsobom.

5.11. Dodávateľ elektriny vybaví reklamáciu v čo najkratšom čase. Lehota na vybavenie reklamácie je najviac 30 (slovom: tridsať) dní od uplatnenia reklamácie, pokiaľ osobitný predpis[[2]](#footnote-2)) neustanovuje inak.

5.12. Dodávateľ elektriny vydá/doručí preukázateľným spôsobom odberateľovi elektriny písomný doklad o vybavení reklamácie najneskôr do 30 (slovom: tridsiatich) dní od dátumu uplatnenia reklamácie.

5.13. Podanie reklamácie alebo sťažnosti nemá odkladný účinok na splatnosť preddavkových platieb alebo vyúčtovacej faktúry.

5.14. Reklamáciou nie je písomná žiadosť odberateľa elektriny o opravu formálnych náležitostí faktúry (napr. nesprávnej poštovej adresy, ktorú odberateľ elektriny spôsobil nedostatočnou súčinnosťou) a žiadosť o preskúšanie meradla.

## **6. Neoprávnený odber elektriny**

6.1. Neoprávneným odberom elektriny v zmysle ustanovenia § 46 zákona o energetike je odber:

1. bez uzavretej zmluvy o

1.1. pripojení  do distribučnej sústavy alebo v rozpore s touto zmluvou,

1.2. združenej dodávke elektriny,

1.3. zúčtovaní odchýlky účastníka trhu alebo prevzatí zodpovednosti za odchýlku,

 1.5. prístupe do distribučnej sústavy a distribúcii elektriny,

1. bez určeného meradla alebo s určeným meradlom, ktoré v dôsledku neoprávneného zásahu odberateľa elektriny nezaznamenáva alebo nesprávne zaznamenáva odber elektriny,
2. meraný určeným meradlom, na ktorom bolo porušené zabezpečenie proti neoprávnenej manipulácii a ktoré nezaznamenáva alebo nesprávne zaznamenáva odber elektriny, alebo určeným meradlom, ktoré nebolo namontované PDS,
3. ak odberateľ elektriny zabránil prerušeniu distribúcie elektriny alebo ak po predchádzajúcej výzve PDS neumožnil prerušenie distribúcie elektriny; takýto odber sa považuje za neoprávnený odo dňa, keď odberateľ elektriny zabránil prerušeniu distribúcie elektriny alebo neumožnil prerušenie distribúcie elektriny.

6.2. V prípade zistenia neoprávneného odberu elektriny má PDS právo obmedziť alebo prerušiť distribúciu elektriny.

6.3. V prípade neoprávneného odberu elektriny je odberateľ elektriny povinný v zmysle zákona o energetike nahradiť skutočne vzniknutú škodu. Ak nemožno vyčísliť skutočne vzniknutú škodu na základe objektívnych a spoľahlivých podkladov, použije sa spôsob výpočtu škody spôsobenej neoprávneným odberom elektriny ustanovený vyhláškou Ministerstva hospodárstva Slovenskej republiky č. 292/2012 Z. z., ktorou sa ustanovuje spôsob výpočtu škody spôsobenej neoprávneným odberom elektriny.

6.4. PDS je povinný obnoviť distribúciu elektriny na danom odbernom mieste až po:

1. úhrade škody spôsobenej PDS neoprávneným odberom,
2. (v prípade potreby zo strany PDS) uzatvorení novej zmluvy o pripojení a úhrade ceny za pripojenie,
3. (ak určené meradlo nebolo umiestnené na verejne prístupnom mieste), splnení povinnosti umiestniť určené meradlo na verejne dostupnom mieste podľa podmienok PDS na náklady odberateľa elektriny, ktorý sa neoprávneného odberu dopustil,
4. odstránení príčin neoprávneného odberu, a to najmä v prípade, ak:
5. bol zistený neoprávnený odber bez zmluvy, po uzavretí zmluvy s odberateľom elektriny, alebo
6. bol odber v rozpore s uzatvorenou zmluvou o pripojení, po preukázateľne dosiahnutom súlade zmluvných podmienok a skutkového stavu, alebo
7. bol neoprávnený odber spôsobený technickým zásahom na odbernom mieste, po uvedení odberného miesta do pôvodného stavu.

## **7. Obmedzenie a prerušenie distribúcie elektriny a dodávky elektriny**

7.1. PDS má právo obmedziť alebo prerušiť distribúciu elektriny bez nároku na náhradu škody s výnimkou prípadov, keď škoda vznikla zavinením PDS, v nevyhnutnom rozsahu a na nevyhnutnú dobu z nasledovných dôvodov:

1. pri neplnení zmluvne dohodnutých platobných podmienok za distribúciu elektriny, čím sa rozumie omeškanie odberateľa elektriny s platením faktúr za distribúciu elektriny po predchádzajúcej výzve (upomienke), alebo pri nesplnení povinnosti odberateľa elektriny prijať technické opatrenia, ktoré zabránia možnosti ovplyvniť kvalitu dodávky elektriny,
2. pri stavoch núdze a pri predchádzaní stavu núdze,
3. pri neoprávnenom odbere elektriny, a to až do nahradenia škody spôsobenej neoprávneným odberom elektriny a po splnení podmienky podľa § 46 ods. 5 zákona o energetike,
4. pri zabránení alebo opakovanom neumožnení prístupu k meraciemu zariadeniu odberateľom elektriny alebo výrobcom elektriny; ustanovenie článku 8 ods. 8.5. písm. c) OP tým nie je dotknuté,
5. pri plánovaných prácach (rekonštrukcie, opravy, údržby, revízie a pod.) na zariadeniach sústavy alebo v ochrannom pásme,
6. pri bezprostrednom ohrození života, zdravia alebo majetku osôb a pri likvidácii týchto stavov,
7. pri poruchách na zariadeniach sústavy a počas ich odstraňovania,
8. pri dodávke elektriny zariadením, ktoré ovplyvňujú kvalitu a spoľahlivosť dodávky elektriny a ak odberateľ elektriny nezabezpečil obmedzenie týchto vplyvov dostupnými technickými prostriedkami,
9. pri odbere elektriny zariadením, ktoré ovplyvňujú kvalitu a spoľahlivosť dodávky elektriny a ak výrobca elektriny nezabezpečil obmedzenie týchto vplyvov dostupnými technickými prostriedkami,
10. pri dodávke elektriny alebo odbere elektriny zariadeniami, ktoré ohrozujú život, zdravie alebo majetok osôb,
11. pri porušení povinnosti, ktoré je ako podstatné porušenie v zmluve (vrátane týchto OP) výslovne ustanovené.
	1. Počas obmedzenia alebo prerušenia distribúcie elektriny z dôvodov podľa odseku 7.1. tohto článku OP nie je dodávateľ elektriny povinný dodávať elektrinu a poskytovať distribučné služby.
	2. Pri obmedzení alebo prerušení distribúcie elektriny z dôvodu uvedeného v odseku 7.1. písm. e) tohto článku OP je PDS povinný oznámiť odberateľovi elektriny začiatok a skončenie tohto obmedzenia alebo prerušenia najmenej 15 (slovom: pätnásť) dní vopred. Oznamovacia povinnosť PDS o obmedzení alebo prerušení distribúcie elektriny je splnená doručením písomného oznámenia odberateľovi elektriny elektronicky na kontaktné miesto v zmysle príslušného ustanovenia zmluvy alebo zverejnením tohto oznámenia na webovom sídle PDS. Ak PDS oznámil odberateľovi elektriny obmedzenie alebo prerušenie distribúcie elektriny v zmysle tohto bodu, a zároveň, ak došlo na tomto odbernom mieste k zmene odberateľa elektriny v čase pred realizáciou obmedzenia alebo prerušenia distribúcie elektriny, PDS nemožnosť plnenia z dôvodu uvedeného v odseku 7.1. písm. e) tohto článku uvedie v zmluve s novým odberateľom elektriny.
	3. Ak pominú dôvody na prerušenie distribúcie elektriny a dodávky elektriny do odberného miesta odberateľa elektriny, dodávateľ elektriny je povinný obnoviť združenú dodávku elektriny do odberného miesta odberateľa elektriny.

## **Ukončenie a zánik zmluvy**

* 1. Ak je zmluva uzatvorená na dobu určitú, zaniká uplynutím lehoty, na ktorú bola uzatvorená. Zmluva zaniká aj dňom skončenia/zániku nájomnej zmluvy, na základe ktorej odberateľ elektriny ako nájomca užíva priestory, do ktorých dodávateľ elektriny ako prenajímateľ vykonáva združenú dodávku elektriny.
	2. Zmluvu uzatvorenú na dobu neurčitú môže vypovedať ktorákoľvek zo zmluvných strán aj bez uvedenia dôvodu písomnou výpoveďou. Výpovedná lehota je jeden mesiac a začína plynúť 1. (slovom: prvým) dňom mesiaca nasledujúceho po mesiaci, v  ktorom bola výpoveď doručená druhej zmluvnej strane a uplynie posledným dňom predmetného mesiaca. Výpoveď musí obsahovať presnú identifikáciu odberného miesta, uvedeného v zmluve.
	3. Odberateľ elektriny má právo vypovedať zmluvu aj v lehote podľa článku 1. ods. 1.9. týchto OP, ak nesúhlasí so zmenou OP, alebo v lehote podľa článku 4. ods. 4.1.4. týchto OP, ak nesúhlasí so zmenou výšky tarify.
	4. Zmluvné strany sú oprávnené odstúpiť od zmluvy okamžite, ak:
1. proti druhej zmluvnej strane bol vyhlásený konkurz alebo dôjde k zamietnutiu návrhu na vyhlásenie konkurzu pre nedostatok majetku,
2. druhá zmluvná strana vstúpila do likvidácie,
3. rozhodnutím štátneho orgánu alebo zmenou všeobecne záväzných právnych predpisov sa podstatným spôsobom zmenia alebo zaniknú okolnosti, ktoré viedli k uzatvoreniu tejto zmluvy
4. dôjde k takej zmene v majetkovej účasti na základnom imaní odberateľa elektriny alebo k takým personálnym zmenám v štatutárnom alebo kontrolnom orgáne odberateľa elektriny, že u neho majetkovú účasť získa alebo pôsobnosť štatutárneho/ kontrolného orgánu čo aj len ako jeden z jeho členov bude vykonávať tretia osoba, ktorá však ku dňu zápisu zmeny do obchodného registra je vo vzťahu k dodávateľovi elektriny v postavení dlžníka z iného právneho vzťahu, a to v rozsahu viac ako 1000,- EUR (slovom: tisíc eur).
	1. Dodávateľ elektriny je oprávnený odstúpiť od zmluvy okamžite, ak odberateľ elektriny podstatným spôsobom poruší povinnosti vyplývajúce zo zmluvy (vrátane OP ) a/alebo platných všeobecne záväzných právnych predpisov. Za podstatné porušenie povinností odberateľa elektriny podľa predchádzajúcej vety sa považuje najmä:
5. ak odberateľ elektriny, napriek výzve (upomienke) dodávateľa elektriny, nesplnení splatný záväzok ani v dodatočnej lehote v nej uvedenej,
6. neoprávnený odber elektriny odberateľom elektriny podľa článku 6. týchto OP,
7. ak odberateľ elektriny opakovane, napriek písomnej výzve, neumožní prístup k určenému meradlu, prístup k odbernému elektroenergetickému zariadeniu alebo opakovane, napriek predchádzajúcej výzve neumožní montáž určeného meradla alebo zariadenia na prenos informácií o nameraných údajoch,
8. ak je dlhšie ako 30 (slovom: tridsať) dní z dôvodov nečinnosti alebo neplnenia povinnosti odberateľa elektriny prerušená distribúcia elektriny a dodávka elektriny,
9. ak úkony odberateľa elektriny ohrozujú alebo by mohli ohroziť bezpečnosť distribučnej sústavy, životného prostredia, zdravia alebo životov ľudí,
10. porušenie prevádzkového poriadku,
11. iné porušenie povinnosti, ktoré je ako podstatné porušenie v zmluve (vrátane týchto OP) výslovne ustanovené.
	1. Odberateľ elektriny je oprávnený okamžite odstúpiť od zmluvy, ak dodávateľ elektriny bezdôvodne nevykonáva dodávku elektriny dlhšie ako 48 (slovom: štyridsaťosem) hodín; ustanovenia článku 7. týchto OP tým nie sú dotknuté.
	2. Odstúpenie od zmluvy podľa odseku 8.4. až 8.6. tohto článku OP musí mať písomnú formu, musí byť druhej strane riadne doručené a musí v ňom byť uvedený dôvod odstúpenia, inak sa naň neprihliada (je neúčinné). Okamihom doručenia odstúpenia druhej zmluvnej strane sa zmluva zrušuje odo dňa doručenia odstúpenia druhej zmluvnej strane.
	3. Ukončenie zmluvného vzťahu akýmkoľvek vyššie uvedeným spôsobom nemá vplyv na vyporiadanie pohľadávok a záväzkov zmluvných strán, ktoré vznikli počas jeho existencie. Zmluvné strany sa zaväzujú tieto vzťahy vyporiadať v lehote 30-tich (slovom: tridsiatich) dní od ukončenia zmluvného vzťahu; nevyporiadaním vzájomných záväzkov v tejto lehote nie je dotknuté ich neskoršie uplatňovanie oprávnenou zmluvnou stranou.

**9. Záverečné ustanovenia**

**9.1. Vyššia moc**

9.1.1. Ak ktorákoľvek zo strán nesplní svoje záväzky v dôsledku okolností vyššej moci (t.j. okolnosti vylučujúcich zodpovednosť tak, ako sú definované v § 374 Obchodného zákonníka), táto strana nenesie zodpovednosť za nesplnenie svojich záväzkov, vyplývajúcich zo zmluvy.

9.1.2. Mimoriadne udalosti, označované ako vyššia moc, musia nastať po uzavretí zmluvy, sú nepredvídateľné a príslušná strana im nemôže zabrániť. Okolnosti vyššej moci zahŕňajú predovšetkým prírodné katastrofy, záplavy, zemetrasenia, zosuvy pôdy, vojnu, požiar, výbuch, teroristické útoky a štrajky.

9.1.3. Strana odvolávajúca sa na vyššiu moc je povinná informovať okamžite druhú stranu o akýchkoľvek okolnostiach vyššej moci a preukázať ich primeraným spôsobom.

**9.2. Mlčanlivosť**

9.2.1. Informácie zdieľané medzi odberateľom elektriny a dodávateľom elektriny, týkajúce sa zmluvy, sú považované za dôverné a žiadna zo zmluvných strán ich nesmie sprístupniť tretej osobe bez predchádzajúceho súhlasu druhej strany.

9.2.2. Dodávateľ elektriny a odberateľ elektriny môžu sprístupniť dôverné informácie svojim poradcom alebo iným poskytovateľom služieb, ako aj orgánom, ktoré požadujú dané informácie v súlade s príslušnými všeobecne záväznými právnymi predpismi.

9.2.3. Dodávateľ elektriny a odberateľ elektriny zabezpečia, aby osoby a orgány, ktoré získali dôverné informácie podľa tohto článku, boli viazané povinnosťou mlčanlivosti v rovnakom rozsahu, ako sa táto povinnosť vzťahuje na dodávateľa elektriny a odberateľa elektriny. Porušenie povinnosti mlčanlivosti nenastáva v prípade, keď je poskytnutie informácie príslušnou zmluvnou stranou uložené všeobecne záväzný právny predpis, alebo ak o poskytnutie dôvernej informácie požiada orgán štátnej správy alebo iný orgán štátnej moci podľa všeobecne záväzných právnych predpisov, ktoré povinnosť poskytnutia informácií týmto orgánom stanovujú.

* 1. **Doručovanie**
		1. Zmluvné strany sa dohodli, že písomnosti, obsahujúce právne významné skutočnosti podľa zmluvy, si budú doručovať poštou, formou doporučenej zásielky, pokiaľ nie je dohodnuté inak. Písomnosťou obsahujúcou právne významné skutočnosti sa na účely tejto zmluvy rozumie najmä výpoveď zmluvy, odstúpenie od zmluvy, výzvy na zaplatenie a akékoľvek výzvy na plnenie.
		2. Pre potreby doručovania prostredníctvom pošty sa použijú adresy sídel zmluvných strán resp. korešpondenčné adresy, uvedené v záhlaví zmluvy, ibaže odosielajúcej zmluvnej strane adresát písomnosti oznámil novú adresu sídla prípadne inú novú korešpondenčnú adresu, určenú na doručovanie písomností. V prípade akejkoľvek zmeny adresy, určenej na doručovanie písomností na základe zmluvy, sa príslušná zmluvná strana zaväzuje o zmene adresy alebo kontaktných údajov bezodkladne písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená zmluvnej strane pred odoslaním písomností. Odosielajúca zmluvná strana nenesie prípadné právne následky spojené s nesplnením oznamovacej povinnosti adresáta písomnosti v zmysle tohto bodu.
		3. Pri doručovaní prostredníctvom pošty sa zásielka považuje za doručenú dňom jej doručenia na adresu, určenú podľa bodu 9.3.2. tohto článku OP.
		4. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo 3. (slovom: tretí) pracovný deň odo dňa začatia plynutia odbernej lehoty na vyzdvihnutie zásielky na pošte.
		5. Pri ostatných spôsoboch doručovania správ (doručovanie zaslaním faxovej alebo e-mailovej správy), ktoré neobsahujú právny úkon a slúžia len na účely urýchlenia vzájomnej komunikácie zmluvných strán, sa tieto považujú za dôjdené vytlačením potvrdenia o odoslaní faxovej správy z technického zariadenia odosielateľa alebo zobrazením potvrdenia o odoslaní e-mailovej správy na technickom zariadení odosielateľa. Týmto spôsobom je vylúčené adresovanie a doručovanie:
1. písomností, obsahujúcich prejavy vôle zmluvných strán, ktoré sú uvedené v bode 9.3.1. tohto odseku;
2. ostatných písomností, ktoré majú u ich adresáta vyvolať právne účinky (tzn. zakladať, meniť alebo rušiť práva alebo povinnosti;

ustanovenia článku 1. ods. 1.8. a článku 4. bodu 4.1.9. a článku 9. ods. 9.6.bod 9.6.2. týchto OP tým nie sú dotknuté.

* 1. **Mimosúdne riešenie sporov**
		1. Odberateľ elektriny je oprávnený predložiť ÚRSO na mimosúdne riešenie spor s dodávateľom elektriny, ak sa ohľadom predmetu sporu uskutočnilo reklamačné konanie a odberateľ elektriny nesúhlasí s výsledkom reklamácie alebo so spôsobom jej vybavenia; možnosť obrátiť sa na súd tým nie je dotknutá.
		2. Návrh na začatie mimosúdneho riešenia sa doručí na adresu ÚRSO: Bajkalská 27, P. O. BOX 12, 820 07 Bratislava alebo elektronicky na adresu urso@urso.gov.sk.
		3. Návrh na začatie mimosúdneho riešenia sporu obsahuje

a) meno, priezvisko a elektronickú alebo poštovú adresu odberateľa elektriny,

b) názov a sídlo dodávateľa elektriny,

c) predmet sporu,

d) odôvodnenie nesúhlasu s výsledkom reklamácie alebo spôsobom vybavenia reklamácie,

1. návrh riešenia sporu.
	* 1. Návrh na začatie mimosúdneho riešenia sporu predloží odberateľ elektriny bez zbytočného odkladu, najneskôr do 45 (slovom: štyridsiatich piatich) dní od doručenia vybavenia reklamácie.
		2. Dodávateľ elektriny a odberateľ elektriny ako účastníci riešenia sporu sú povinní a oprávnení navrhovať dôkazy a ich doplnenie, predkladať podklady potrebné na vecné posúdenie sporu. ÚRSO predložený spor rieši nestranne s cieľom jeho urovnania. Lehota na ukončenie mimosúdneho riešenia sporu je 60 (slovom: šesťdesiat) dní od podania úplného návrhu, v zložitých prípadoch 90 (slovom: deväťdesiat) dní od podania úplného návrhu.
		3. Mimosúdne riešenie sporu sa skončí uzatvorením písomnej dohody, ktorá je záväzná pre obe strany sporu alebo márnym uplynutím lehoty, ak k uzatvoreniu dohody nedošlo. Skončenie mimosúdneho riešenia sporu z dôvodu márneho uplynutia lehoty ÚRSO oznámi účastníkom sporového konania.
	1. **Dodávateľ poslednej inštancie**
		1. Dodávka poslednej inštancie sa začína dňom nasledujúcim po dni, keď dodávateľ elektriny stratil spôsobilosť dodávať elektrinu a bola dodávateľovi elektriny poslednej inštancie oznámená táto skutočnosť.
		2. Dodávka poslednej inštancie trvá najviac tri mesiace. Odberateľ elektriny uhradí dodávateľovi poslednej inštancie cenu za dodávku elektriny podľa cenového rozhodnutia vydaného úradom pre dodávateľa poslednej inštancie. Dodávka poslednej inštancie sa môže ukončiť skôr v prípade, že odberateľ elektriny uzatvorí zmluvu s novým dodávateľom elektriny, ktorým môže byť aj dodávateľ poslednej inštancie.
		3. Ak dodávateľ elektriny stratil spôsobilosť dodávať elektrinu odberateľom elektriny, zmluva zaniká dňom, keď dodávateľ elektriny stratil spôsobilosť dodávať elektrinu.
		4. Prevádzkovateľ distribučnej sústavy najneskôr 15 (slovom: pätnásť) dní pred uplynutím výpovednej lehoty zmluvy o prístupe do distribučnej sústavy a distribúcii elektriny alebo bezprostredne po tom, ako sa dozvie, že dodávateľ elektriny stratil spôsobilosť dodávať elektrinu, oznámi odberateľovi elektriny

a) deň, od ktorého sa začína dodávka elektriny dodávateľom poslednej inštancie,

 b) dôvod začatia dodávky elektriny dodávateľom poslednej inštancie,

 c) zánik zmluvy, ak pôvodný dodávateľ elektriny stratil spôsobilosť dodávky elektriny,

 d) dobu trvania dodávky elektriny dodávateľom poslednej inštancie,

 e) poučenie o povinnosti uhradiť cenu za dodávku elektriny dodávateľovi poslednej inštancie.

**9.6. Záverečné ustanovenia**

9.6.1. Zmluva je vyhotovená v 4 (slovom: štyroch) vyhotoveniach v slovenskom jazyku, z ktorých každá zmluvná strana obdrží po 2 (slovom: dvoch) vyhotoveniach.

Zmluvu je možné meniť a/alebo dopĺňať po dohode oboch zmluvných strán, a to vo forme písomných a riadne očíslovaných dodatkov k nej; prejavy vôle zmluvných strán musia byť na jednej listine o právnom úkone.

9.6.2. Uzatvoriť novú zmluvu, prípadne dodatok k zmluve nie je potrebné, ak dôjde k zmene

a) bankového spojenia niektorej zo zmluvných strán,

b) identifikačných údajov dodávateľa elektriny zapísaných v Obchodnom registri Slovenskej republiky alebo identifikačných údajov odberateľa elektriny,

c) korešpondenčnej adresy alebo
e-mailovej adresy pre elektronické doručovanie faktúr a ďalších údajov oznámených zmluvnou stranou v zmysle článku 2. ods. 2.10. písm. d) týchto OP,

d) tarify za prístup do distribučnej sústavy a distribúciu elektriny,

e) rozpisu preddavkových platieb,

f) týchto OP.

V prípade zmeny podľa písm. a) až c) tohto odseku OP na zmenu zmluvy postačuje jednostranné oznámenie zmeny, doručené druhej zmluvnej strane elektronicky, na kontaktné miesto uvedené v zmluve, alebo písomne a podpísané oprávnenou osobou.

9.6.3. Zmluva je uzatvorená a právne účinky nadobúda dňom jej podpisu oboma zmluvnými stranami, ibaže právne predpisy, platné v čase jej uzatvorenia, vyžadujú pre jej účinnosť pristúpenie ďalšej právnej skutočnosti (napr. zverejnenie zmluvy).

9.6.4. Po pominutí právnych účinkov tejto zmluvy zanikajú všetky práva a povinnosti z tejto zmluvy s výnimkou tých, ktoré vzhľadom na svoju povahu majú trvať aj po jej zániku.

9.6.5. Právne vzťahy zmluvných strán, ktoré nie sú upravené v týchto OP, sa riadia platnými právnymi predpismi Slovenskej republiky.

9.6.6. Zmluvné strany sa zaväzujú prijať všetky potrebné opatrenia pre konkrétne riešenie akýchkoľvek sporov, ktoré môžu vzniknúť z plnenia zmluvy alebo v súvislosti s ňou. Rozpory vzniknuté z neplnenia dohodnutých podmienok budú riešené pokusom o zmier zástupcami oboch zmluvných strán. Ak nedôjde k zmieru a odberateľ elektriny nesúhlasí s výsledkom reklamácie, bude predmetný spor predložený na rozhodnutie Úradu pre reguláciu sieťových odvetví v zmysle zákona č. 250/2012 Z. z. o regulácii v sieťových odvetviach; možnosť obrátiť sa na súd tým nie je dotknutá. Ustanovenia týchto OP, týkajúce sa ukončenia a zániku zmluvy, týmto nie sú dotknuté.

9.6.7. Tieto OP zabezpečujú jednotný a nediskriminačný prístup dodávateľa elektriny ku všetkým odberateľom elektriny. Odchýliť sa od týchto OP je možné iba na základe zmluvy a iba v tých ustanoveniach, ktorých zmena nebude odporovať obsahu a účelu prevádzkového poriadku PDS a iných všeobecne záväzných právnych predpisov.

9.6.8. Ak sú alebo sa stanú niektoré ustanovenia zmluvy (vrátane týchto OP) neúčinné alebo nerealizovateľné, ostatné ustanovenia tým nie sú nedotknuté. Zmluvné strany v takomto prípade nahradia neúčinné alebo nerealizovateľné ustanovenie iným ustanovením, ktoré sa mu obsahom a účelom čo možno najviac vyrovná.

9.6.9. Zmluvné strany sú povinné sa navzájom informovať o zmenách v rozhodnutiach ÚRSO, ktoré majú vplyv na predmet a plnenie zmluvy.

**Tieto OP v celom rozsahu nahrádzajú OP k združenej dodávke elektriny, ktoré nadobudli účinnosť dňa 14. júna 2014. Tieto OP nadobúdajú platnosť dňom ich zverejnenia na webovom sídle dodávateľa elektriny a účinnosť 1. januára 2015; právne účinky vo vzťahu k novému odberateľovi elektriny však nadobúdajú dňom uzavretia zmluvy, ktorej sú neoddeliteľnou súčasťou.**

1. ) [Vyhláška Úradu pre reguláciu sieťových odvetví č. 275/2012 Z. z.](http://www.urso.gov.sk/doc/legislativa/vyhl_275-2012.pdf), ktorou sa ustanovujú štandardy kvality prenosu elektriny, distribúcie elektriny a dodávky elektriny. [↑](#footnote-ref-1)
2. ) [Vyhláška Úradu pre reguláciu sieťových odvetví č. 275/2012 Z. z.](http://www.urso.gov.sk/doc/legislativa/vyhl_275-2012.pdf), ktorou sa ustanovujú štandardy kvality prenosu elektriny, distribúcie elektriny a dodávky elektriny. [↑](#footnote-ref-2)